|  |
| --- |
| Skabelonnavn: Tracé - Word dokument. Version: 2 |

**Notat**  17-08-2022

**Ledningskrydsninger – sagsgang**

Sagsgangen i en ledningskrydsningssag er principielt:

1. Der sendes en ansøgning til Banedanmark via <http://ledningsx.dk>.
   1. Der returneres et kvitteringslink til ansøgningen.

Det sker straks efter ansøgningen er indsendt.

1. Banedanmark foretager indledende vurdering af ansøgningen, hvor det vurderes, om:
   1. der kan meddeles tilladelse til det ansøgte
   2. der skal udarbejdes:
      1. Sikkerhedspakke LED – bagatelgrænse, hvis ledningen falder under bagatelgrænsen (se evt. ”Kontrolskema til bagatelgrænse”)
      2. Sikkerhedspakke LED. Ved større styrede underboringer
      3. Systemdefinition og særskilt signifikansvurdering, sikkerhedsplan og farelog. Ved større ledningsprojekter f.eks. mikrotunneleringer.
   3. der kan forventes særlige vilkår (fx krabbemåling, geotekniske undersøgelser, garantistillelse etc.)
   4. Banedanmark knytter samtidig strækning og kilometrering til ansøgningen. Derefter kan faktaark om ansøgningen genereres og sendes (basale oplysninger om banens opbygning og trafikken på denne sammenstillet med oplysninger om det ansøgte).
   5. Banedanmark knytter journalnummer til ansøgningen.
   6. Banedanmark udsender kvitteringsmail for ansøgningen. Det tilstræbes, at dette sker indenfor 5 arbejdsdage fra ansøgningstidspunktet. Ledningsoplysninger indhentes ved Banedanmark ([tekdok@bane.dk](mailto:tekdok@bane.dk)).
2. Den i kvitteringsmailen oplyste dokumentation indsendes til Banedanmark, som kontrollerer og godkender dette.  
   Sagen kan først godkendes, når den er fuldt oplyst. Dette betyder, at der kan opstå yderligere betingelser ifm. intern høring/faglig ledelse i Banedanmark, der skal afklares, inden sagen vurderes fuldt oplyst. Dette kan tage mellem 2 og 12 måneder afhængig kompleksiteten af projektet.  
   Der henvises desuden til Jernbanesikkerheds sagsbehandlingstid på ca. 20 arbejdsdage.
3. Banedanmarks sagsbehandler modtager materiale og journalisere alt i F2.
4. Banedanmarks sagsbehandler sender projektet i intern faglig ledelse. Hvis der er bemærkninger til faglig ledelse, sendes disse retur til ansøger. Hvis faglig ledelse kan godkendes, sendes sagen enten videre til Jernbanesikkerhed eller S&I (hvis den er over bagatelgrænsen) eller der udstedes gravetilladelse (hvis den er under bagatelgrænsen).
5. Banedanmark udarbejder gravetilladelse til det ansøgte, når faglig ledelse er afsluttet (ved krydsninger under bagatelgrænsen) eller når der foreliger en Ibrugtagningstilkendegivelse (ved krydsninger over bagatelgrænsen). Evt. vilkår vil fremgå af gravetilladelsen.
6. Banedanmark modtager en godkendt Jernbanesikkerhedsplan samt eventuelle andre udeståender (f.eks. oplysninger om sporsagkyndig, entreprenør, hastighedsnedsættelse, sporspærring mv.)
7. TPE Spor godkender den sporsagkyndige
8. Den fysiske etablering af ledningsanlægget kan igangsættes i marken
9. Banedanmark modtager det påkrævede ”as built” dokumentation/Tillæg 1 (f.eks. Borerapport, krabbemålinger, kontrolskema, mv.)

## Særlige vilkår:

Som udgangspunkt kan man regne med, at Banedanmark ved større ledningsanlæg (Rørdiameter >400 mm) vil stille krav om hastighedsnedsættelse. Det kan desuden forventes, at der vil blive stillet krav om sporbeliggenhedskontrol (krabbemåling eller bedre) før og efter arbejdets udførelse. I nogle tilfælde er det nødvendigt med flere efterkontroller.

Banedanmark beregner rutinemæssigt en mulig sætning som følge af arbejdet. Denne værdi benyttes som screeningsværdi. Er den beregnede sætning så stor, at den udløser krav om hastighedsnedsættelse, se BN1-38-6 afsnit 13.2, vil Banedanmark normalt bede om ændringer i anlæg/metode eller om alternative sætningsberegninger.

Ved betingelse af hastighedsnedsættelse anmoder Banedanmarks sagsbehandler om tilknytning af Trafikal Projektplanlægger, der koordinerer med øvrige projekter, hvornår i køreplanen, det er muligt at indlægge den ansøgte hastighedsnedsættelse og derimod også, hvornår selve ledningskrydsningen kan finde sted.

Der gøres opmærksom på, at den forventede leveringstid på en hastighedsnedsættelse er 26 uger, jf. <https://www.bane.dk/Leverandoer/Adgang/Arbejde-i-spor/Bestilling-af-midlertidige-hastighedsnedsaettelser>. Det bemærkes desuden, at tildeling af hastighedsnedsættelse i mange tilfælde vil blive suppleret med krav om efterfølgende sporjustering betalt af ledningsejer.